**SRIJEDA , 6 . 5 . 2020.**

**Priroda i društvo**

Učiteljica Sara je govorila o prirodi i to neživoj prirodi , tvarima , a kako smo mi to već ranije radili sada ste sve mogli ponoviti i provjeriti svoje znanje .

Mi ćemo još malo govoriti o našem zdravlju. O tome KAKO POSTUPITI KOD OZLJEDE ? imali smo radionice u školi sa predstavnicom Crvenog križa pa ćete to samo pročitati i ponoviti u udžbeniku . Također ćete pročitati u udžbeniku sve pod naslovom MOJE SLOBODNO VRIJEME kako biste naučili kako je najbolje provoditi slobodno vrijeme za naše zdravlje.

**Zadatak : UDŽBENIK ––** pročitati tekst, promotriti crteže , usmeno odgovoriti na pitanja PROVJERI ZNANJE - str . **96. i 97. te 98. i 99.**

**RADNA BILJEŽNICA –** riješiti **1. – 3.** zadatak

*Imate vremena do kraja tjedna za ovu zadaću.*

**Hrvatski jezik**

Učiteljica Sara pročitala vam je niz zagonetki , a ponovili ste i o rečenicama i rečeničnim znakovima.

**Zadatak : POČETNICA - str. 142. –** riješiti **1. – 3.** zadatak **.** U 3. zadatku rečenične znakove označi crvenom bojicom.

Smisli i ti jednu zagonetku/ pitalicu ( o nekom predmetu, biljci ili životinji ) i zapiši je u pisanku A pa ćeš nam je postaviti na sljedećem sastanku „uživo“ na Teamsu.

(*Smisli sam / sama , bez pomoći odraslih ili interneta , ne mora se ni rimovati.* )

**Matematika**

Danas ste vježbali brzo zbrajati i oduzimati te ste rješavali zadatke zadane riječima pa ćete riješiti i slične zadatke u našem udžbeniku.

**Zadatak** : U UDŽBENIKU , str. **77.** riješite **1.** - **6** . zadatak .